Riigikogu esimees Ene Ergma saatis kirja ENPA presidendile René van der Linden'ile, milles lükkas veel kord ümber van der Linden'i poolt Eesti visiidi ajal esitatud väited, kuna need on äratanud  Ergma sõnul laialdast tähelepanu ja sunnivad vastama.    "Niihästi  Eesti  avalikkuses kui ka rahvusvaheliselt on Teie hiljutised korduvad eksitavad avaldused põhjustanud segadust ja hämmingut. Tõepoolest, need valed väited ei puuduta mitte ainult Eestit, vaid diskrediteerivad  Euroopa  Nõukogu Parlamentaarset Assambleed ja seavad kahtluse alla tema kõrge esindaja usaldusväärsuse. Siit ka meie palve: loobuge edasisest  valeinformatsiooni levitamiseset Eesti kohta," kirjutas Ergma.